Kombinácia liekov
Dobrý deň, 

keď teraz beriem lieky Fromilid uno, Erdomed a Clarinase Repetabs, ktoré mi predpísala lekárka, môžem si dať ešte okrem toho niečo proti teplote a bolesti (napr. Aspirin-C šumivé tablety prípadne ak niečo iné by bolo vhodnejšie) alebo už radšej nie?

Ďakujem
Dobrý deň.
Ďakujeme za Vašu otázku.
Pri súbežnom užívaní liekov Fromilid UNO a liekov obsahujúcich kyselinu acetylsalicylovú, ibuprofén, diklofenak, môže nastať zvýšenie účinku týchto analgetík, čím sa zároveň zvyšuje aj riziko nežiadúcich účinkov a toxicity. Pri súbežnom užívaní spomínaných liekov bolo pozorované zvýšené riziko toxického pôsobenia na sluch. Pri súčasnom podávaní lieku Fromlidi UNO s liekmi obsahujúcimi paracetamol bolo taktiež pozorované zvýšenie účinnosti paracetamolu, vrátane výskytu vedľajších účinkov až prípadnej toxicity. Z tohto dôvodu odporúčam užívanie liekov od bolesti v najnižších možných dávkach, čo najkratšiu dobu.
Prajem pekný zvyšok dňa.
S pozdravom
Mgr. Barbora Bičanovská